บาทเปิด 31.76 บาทต่อดอลลาร์ อ่อนค่า
เงินบาทเปิดตลาด 31.76 บาทต่อดอลลาร์ อ่อนค่าตามภูมิภาคหลังมีแรงซื้อดอลล์-เงินไหลออก จากความกังวล เบร็กซิต และการเจรจาการค้ายังไม่คืบ
15 มี.ค. 2562

เงินบาทเปิดตลาด 31.76 บาทต่อดอลลาร์ อ่อนค่าตามภูมิภาคหลังมีแรงซื้อดอลล์-เงินไหลออก จากความกังวล เบร็กซิต และการเจรจาการค้ายังไม่คืบ
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 31.76 บาท/ดอลลาร์ อ่อนค่าจากช่วงปิดตลาดเย็นวานนี้ที่ระดับ 31.72 บาท/ดอลลาร์ เคลื่อนไหวในทิศทางเดียวกับภูมิภาคและตลาดโลก หลังมีแรงซื้อดอลลาร์เนื่องจากความไม่แน่นอนเรื่อง Brexit ที่อาจยืดเยื้อออกไปจากกำหนด และปัญหาการเจรจายุติความขัดแย้งทางการค้าระหว่างจีนกับสหรัฐ ประกอบมีเงินทุนต่างประเทศไหลออก
"บาทอ่อนค่าจากปิดตลาดเย็นวันนี้ หลังมีแรงซื้อดอลลาร์เนื่องจากปัญหา Brexit อาจยืดเยื้อออกไป และการเจรจายุติความขัดแย้งระหว่างจีนกับสหรัฐไม่มีความคืบหน้า ขณะที่มี flow ไหลออก" นักบริหารเงิน กล่าว
นักบริหารเงิน คาดกรอบการเคลื่อนไหวของค่าเงินบาทวันนี้ไว้ระหว่าง 31.70-31.85 บาท/ดอลลาร์